b'\n_START_ARTICLE_\nSetge de Kobani\n_START_SECTION_\nAntecedents\n_START_PARAGRAPH_\nDurant la guerra civil siriana, les Unitats de Protecci\xc3\xb3 Popular (YPG) es va fer c\xc3\xa0rrec de la poblaci\xc3\xb3 de Kobani el 19 de juliol de 2012. Des d\'en\xc3\xa7\xc3\xa0, la ciutat ha estat sota control kurd i mentre les YPG i pol\xc3\xadtics kurds exerceixen l\'autonomia a la zona que conformen part de Rojava (Kurdistan occidental o Kurdistan a S\xc3\xadria). El 2 de juliol de 2014, la ciutat i les poblacions dels voltants van ser atacades per combatents de l\'abans autoanomenat Estat Isl\xc3\xa0mic de l\'Iraq i el Llevant (ISIL per les seves sigles en angl\xc3\xa8s).\n_START_SECTION_\nBatalla de Kobani\n_START_PARAGRAPH_\nEl 5 d\'octubre de 2014, a les primeres hores del dia, els jihadistes van prendre la propera colina de Mistanour, des de la qual no van tardar a penetrar en la ciutat i combatre carrer per carrer per afermar les seues posicions en la ciutat. L\'endem\xc3\xa0, es podia observar una bandera d\'Estat Isl\xc3\xa0mic flamejant en un edifici residencial de Kobani, i en el transcurs de 5 dies el 40\xc2\xa0% de la ciutat havia caigut sota poder dels islamistes._NEWLINE_L\'11 d\'octubre, Estat Isl\xc3\xa0mic va intentar emprendre un atac a les forces del nord-est de la ciutat, en un intent d\'envoltar-la per complet, mentre que a l\'interior de la mateixa es produ\xc3\xafen els combats de les tropes que havien penetrat en els dies previs. Durant aquests dies, les forces d\'Estat Isl\xc3\xa0mic van perdre alguns tancs i algun comboi de subministraments a causa dels bombardejos de la coalici\xc3\xb3 internacional, i van fallar en la seua obstinaci\xc3\xb3 d\'envoltar la ciutat. El 17 d\'octubre, despr\xc3\xa9s d\'una s\xc3\xa8rie de bombardejos que van precedir a l\'atac de l\'Ex\xc3\xa8rcit Lliure de S\xc3\xadria, la situaci\xc3\xb3 de setge de la ciutat va quedar temporalment trencada i l\'avan\xc3\xa7 implacable dels islamistes \xe2\x80\x94que ja controlaven la meitat de la ciutat\xe2\x80\x94 va ser detingut._NEWLINE_A finals de mes, EI va publicar diversos v\xc3\xaddeos indicant que la Batalla de Kobani havia acabat, la qual cosa constitu\xc3\xafa informaci\xc3\xb3 falsa, ja que els combats continuaven en la ciutat. Aquesta not\xc3\xadcia va ser r\xc3\xa0pidament desmentida per les ag\xc3\xa8ncies d\'informaci\xc3\xb3 internacionals, que seguien la batalla des de les colines turques properes a Kobani._NEWLINE_El 29 d\'octubre, 50 membres de l\'ELS van travessar la frontera amb Turquia i es van dirigir a Kobane. Dos dies m\xc3\xa9s tard, Turquia va permetre per primera vegada l\'arribada de refor\xc3\xa7os per fora de S\xc3\xadria: m\xc3\xa9s de 20 vehicles que portaven al voltant de 150 soldats peixmerga (kurds iraquians) amb armes pesades i municions van arribar al pujol Sh\'anar, a l\'oest de la ciutat._NEWLINE_L\'1 de novembre, les YPG van avan\xc3\xa7ar cap a la mesquita Al Haj Rashad. L\'endem\xc3\xa0, en una entrevista, un comandant de l\'ELS assegurava que hi havien 320 combatents de l\'ELS en la ciutat i que els terroristes d\'Estat Isl\xc3\xa0mic controlaven el 60\xc2\xa0% de la mateixa. El 3 de novembre, ag\xc3\xa8ncies de not\xc3\xadcies kurdes van anunciar l\'alliberament de quatre localitats._NEWLINE_El 5 de novembre, el govern regional del Kurdistan iraqui\xc3\xa0 amb seu a Erbil, va enviar a Kobane un comboi carregat amb municions, que creu\xc3\xa0 secretament Turquia. Aix\xc3\xad mateix, funcionaris presents en la ciutat van afirmar que, des de l\'arribada dels peixmerga, diversos avan\xc3\xa7os d\'Estat Isl\xc3\xa0mic havien sigut aturats, resultant en baixes islamistes de \xc2\xabpossiblement centenars\xc2\xbb._NEWLINE_Al novembre de 2014, Estat Isl\xc3\xa0mic va capturar tres avions MiG sirians en la ciutat, la qual cosa constituiria la seua \xc3\xbanica vict\xc3\xb2ria aqueix mes. Durant novembre el control d\'EI sobre la ciutat es va reduir del 50 al 20\xc2\xa0%, gr\xc3\xa0cies a l\'esfor\xc3\xa7 combinat dels intensos bombardejos contra les seues posicions en la ciutat i a l\'avan\xc3\xa7 conjunt de les forces kurdes (regulars i volunt\xc3\xa0ries) amb les tropes de l\'Ex\xc3\xa8rcit Lliure de S\xc3\xadria, que van rebre refor\xc3\xa7os a la fi d\'octubre._NEWLINE_Per a aqueix mateix mes, l\'Observatori Siri\xc3\xa0 dels Drets Humans va informar que, des del comen\xc3\xa7ament de l\'ofensiva, havien mort unes 1.013 persones, dels quals 609 eren terroristes, 363 combatents kurds i 24 civils._NEWLINE_Cap a mitjans de gener de 2015, es calcula que les forces d\'Estat Isl\xc3\xa0mic havien rebut un r\xc3\xa0tio de baixes d\'al voltant de 1.200 combatents i la seua pres\xc3\xa8ncia en la ciutat era cada vegada menor, principalment gr\xc3\xa0cies a l\'esfor\xc3\xa7 de les forces kurdes._NEWLINE_El 26 de gener de 2015, les YPG van obligar a rendir-se a les forces d\'Estat Isl\xc3\xa0mic a Kobani, cosa que el gruix dels terroristes va fer i es va retirar de la ciutat, tot i que quedaren alguns focus dispersos dins de la ciutat. Per la matinada del 27 de gener, les forces kurdes es van dedicar a netejar aquells xicotets reductes restants dels terroristes._NEWLINE_L\'endem\xc3\xa0, el portaveu del Pent\xc3\xa0gon Steve Warren va dir: "no estic preparat per a dir que la batalla va ser guanyada. La batalla continua, per\xc3\xb2 les forces aliades tenen l\'\xc3\xadmpetu". A m\xc3\xa9s, va informar que els kurds controlaven el 70\xc2\xa0% del territori dins i al voltant de Kobani, la qual cosa inclou el 90\xc2\xa0% de la pr\xc3\xb2pia ciutat. Aquell mateix dia, les forces kurdes van capturar el poble de Helnej i van assetjar a elements d\'Estat Isl\xc3\xa0mic romanents en zones al sud de la ciutat.\n_START_SECTION_\nQ\xc3\xbcestions humanit\xc3\xa0ries\n_START_PARAGRAPH_\nUn cop alliberada la ciutat, la situaci\xc3\xb3 va agreujar-se quan Turquia va imposar un embargament comercial i totes les altres rutes per territori siri\xc3\xa0 estaven controlades per Estat Isl\xc3\xa0mic. Un cop units els Cantons de Koban\xc3\xae i Ciz\xc3\xaer\xc3\xaa, un cop alliberada Tell Abyad amb una gran ofensiva, la situaci\xc3\xb3 va millorar substancialment al poder obrir rutes segures per on transportar materials de tota classe a la ciutat._NEWLINE_A principis de 2015, fonts kurdes van detallar les necessitats humanit\xc3\xa0ries i de reconstrucci\xc3\xb3 com a resultat del setge, que va destruir grans \xc3\xa0rees de la ciutat i poblacions circumdants, aix\xc3\xad com infraestructures. Estat Isl\xc3\xa0mic i els seus aliats gihadistes van tallar el subministrament d\'aigua i electricitat a la ciutat al gener de 2014, amb la creaci\xc3\xb3 pels residents d\'un servei d\'aigua i una estaci\xc3\xb3 generadora d\'energia que reempla\xc3\xa7ava les infraestructures malmeses. Des de llavors, l\'estrat\xc3\xa8gia d\'EI va consistir en destruir les noves i prec\xc3\xa0ries infraestructures recentment creades._NEWLINE_Els aliments, sobretot el gra i la farina,i l\'aigua eren greument escassos, cosa que agreujava la crisi humanit\xc3\xa0ria. L\'aigua de molts pous no era potable i la fleca de la ciutat va ser destru\xc3\xafda pels gihadistes. A m\xc3\xa9s a m\xc3\xa9s, els combats de les setmanes anteriors van destruir els tres hospitals que hi havia, deixant un metge voluntari, en solitari, operant des d\'una casa en molt males condicions. La manca de subministraments m\xc3\xa8dics i d\'electricitat van complicar de manera preocupant l\'atenci\xc3\xb3 m\xc3\xa8dica._NEWLINE_Les condicions dels campaments de refugiats turcs tamb\xc3\xa9 eren pobres, desencadenant la tornada de molts residents a Kobani quan EI va ser expulsat. Aquesta situaci\xc3\xb3 encara va aprofundir m\xc3\xa9s els problemes de subministrament d\'aliments, aigua, electricitat i medicaments.\n_START_SECTION_\nImport\xc3\xa0ncia estrat\xc3\xa8gica\n_START_PARAGRAPH_\nMolts experts van assenyalar la batalla lliurada a Kobani com a quelcom m\xc3\xa9s simb\xc3\xb2lic que no pas estrat\xc3\xa8gic. Les Unitats de Defensa Popular kurdes (YPG) van emetre el seg\xc3\xbcent comunicat: "La batalla de Kobani no nom\xc3\xa9s ha estat una batalla entre les YPG i Daeix (EI), ha estat una batalla entre la humanitat i la barb\xc3\xa0rie, una batalla entre la llibertat i la tirania, una batalla entre tots els valors humans i els enemics de la humanitat". Per tant, es pot concloure que la lluita va refor\xc3\xa7ar els lla\xc3\xa7os entre les YPG i alguns sectors de l\'ELS (Ex\xc3\xa8rcit Lliure de S\xc3\xadria), que va suposar la creaci\xc3\xb3 d\'una coalici\xc3\xb3 viable de forces terrestres aliada de la coalici\xc3\xb3 internacional liderada pels Estats Units i va dissipar la noci\xc3\xb3 que els kurds eren partidaris d\'Assad. L\'experi\xc3\xa8ncia reeixida a Kobani va fer virar la pol\xc3\xadtica dels EUA pel que fa a armar els grups d\'oposici\xc3\xb3 sirians diferents a les YPG, amb plans per equipar amb altres grups amb equips de r\xc3\xa0dio i sistemes de posicionament per coordinar-se amb als atacs aeris.'